מאו גלאזמאן

מאָו 'מאָריס' משה גלאַזמאַן (ענגליש: Mo Glazman) איז א חזן, זינגער, מוזיקאנט און קאמפאזיטאר.

 ביאגראפיע 
ער איז געבוירן און אויפגעוואקסן אין א מוזיקאלישע פאמיליע אין נאווע סקאשע, קאנאדע.

אלס קינד האט איהם זיין טאטע אויסגעלעהרנט שפיהלן אויף א פידל, און ער האט געזינגען אינעם ארטיגן כאר.

זיין דעגרי אין חזנות און מוזיק האט ער באקומען פונעם היברו יוניאן קאלידזש.

ער האלט אצינד אהן דעם פּאָסטן אלס  הויפט חזן אין צענטראל סינאגאג אין מאנהעטן צו וועלכע ער איז אפיציעהל אויפגענומען געווארן אום שבת שירה ה'תשע"ה. ער האט געדיענט דארט אלס חזן זינט מארטש 2014, בעפאר דעם איז ער געווען חזן אין די קהילה קול עמי אין ווייט פלעינס, ניו יארק.

ער איז זייער מוזיקאליש געשטימט און קען שפיהלן אויף גיטאר און פידל.

ער איז פון די פראמינענטע פיגורן אין די אלגעמיינע רעפארם קהילה און טרעהט כסדר אויף ביי קאנצערטן און צוזאמענקונפטן. ער איז אבער פיל מעהר פאנאטיש טראדיציאנאל און רעליגיעהז ווי מערסטנס רעפארמער.

ער איז פארהייראט צו זיין ווייב רחל פעלד מיט וועהמען ער האט צוויי זיהן.

 שטימע 
ער האט א זיסע טענאר וואס איז גאנץ געשמאק אבער נישט אזוי פעסט און קען נישט גיין צו הויעך. ווען ער פאלט איז עס אויך נישט אזוי געשמיהרט.

 מוזיק אלבאמען 
 די נשמה אום שבת Soul On the Seventh Day
 The March of the Living

 ביכער 
ער האט געשריבן א ביאגראפיע בוך איבערן חזן יאסעלע ראזענבלאט, ערשינען אין 2005 (96 בלעטער) ארויסגעגעבן דורך די היברו יוניאן קאלעדזש - יודיש אינסטיטוציע פון רעליגיע.

 וועבלינקען 
  חזן גלאזמאן זאגט כל נדרי
 זינגט דיינו מיט זיין קאלעגע חזן קאדרעין https://www.youtube.com/watch?v=RxOYi0t9ZrQ
 http://www.centralsynagogue.org/worship/sermons/author/glazman

קאַטעגאָריע:חזנים
קאַטעגאָריע:יידישע זינגער
קאַטעגאָריע:יידישע קאמפאזיטארן
קאַטעגאָריע:אמעריקאנער יידן
קאטעגאריע:מענטשן פון ניו יארק
קאטעגאריע:לעבעדיגע מענטשן